Foto: nbcnews.com XXR hukumati Fiat Chrysler avtomobilsozlik kompaniyasining Xitoydagi sho‘’ba korxonasiga 68699 dona Viaggio modelini qaytarib olishga ko‘rsatma berdi. Sinxua agentligining xabar qilishicha, avtomobillarning uzatmalar qutisida nuqsonlar aniqlangani bunga sabab bo‘lgan. "Avtomashinalarning uzatmalar qutisida nosozlik aniqlangan", - deya XXR sifatni nazorat qilish, tekshirish va karantin Davlat boshqarmasi hisobotidan iqtibos keltiradi agentlik. Boshqarmaga ko‘ra, bu nuqson uzatmalar qutisini boshqarish blokidagi mikrosxema ishini buzishi mumkin. Shu bois, xavfsizlikka tahdid paydo bo‘lish ehtimoli mavjud. Qaytarib olish dasturi 2017 yil 10 martdan boshlanadi. Avtomobilsozlik kompaniyasi nuqsonni o‘z hisobidan bartaraf etadi. Ko‘rsatmaga muvofiq, 2012 yil 26 avgustidan 2014 yil 14 oktabrgacha ishlab chiqilgan Viaggio rusumli mashinalar qaytarib olinadi.